‫الحصار إتفك.
‫اكتب اللي هأمرك بيه.
‫بذكاء ودهاء حسن الصباح
‫المراسلات اللي ما بين الأخوة ‫اللي طايرة في رِجلين الحمام
‫والأسرار اللي ما بين الأخوة في المراسلات
‫هتكون هي طوق النجاة لينا
‫وعن طريق الإيقاع بين الأخوة
‫وبعضهم
‫قدر يفك حصار بركياروق
‫علشان ترجع القلعة لقوتها تاني
‫بركياروق كان سلطان متعجل ‫ومكانش عنده وزير زي نظام المُلك
‫اختار السلام مع الشيطان ‫وهو مش مقدّر خطورته.
‫علشان يكون خيار الحرب في الشباب
‫يحيى وسليمان و طيفور
‫يحيى خطط أنه يدخل القلعة ‫كواحد من أتباع الصباح
‫يحيى إختار طريقة حسن الصباح
‫أنه يدخل وسطهم
‫ويقطع رأس الأفعى
‫حسن الصباح.
‫أصقهان تاني يا صهبان!
‫يا ترى لسه مكاني موجود؟
‫الأماكن زي الناس
‫بتعجز وتشيخ وتموت وتتبدل.
‫أنا خسرت أغلى الأحباب
‫جيهان ونظام الملك.
‫أنا هنا كنت عمر الخيام اللي مليان شغف
‫هنا خسرت حمّامي
‫ولوفتي وزبايني
‫ياااه، أيام.
‫عايزين حياة جديدة يا صهبان
‫عايزين حياة نطفّي فيها شوق القلب
‫لأن العمر زي السحاب بيمر بسرعة
‫أيوة يعني نعمل إيه يعني؟
‫ندوّر على اللحظة.
‫يا عم ندوّر على لقمة ‫ناكلها الأول، يلّا يلّا.
‫احكولي
‫إزاي قدرتوا تهربوا من زمايلكم؟
‫كنا مستنيين اللحظة المناسبة
‫وحتى لو الجيش السلجوقي ‫مكانش إنسحب وحصل قتال
‫كنا في المعركة هنقتل أكبر ‫عدد منهم لحد ما نُنصر سيدنا.
‫تعرفوا سيدنا!
‫احنا جينا القلعة قبل كده ‫لما كنا وسط جيش الظلمة
‫وأنتم سامحتونا
‫وده نوّر بصيرتنا
‫حلم كل شاب قلبه سليم إن هو يكون معاه
‫الكلام سهل
‫مش يمكن كدابين؟
‫يا ريتنا كنا كدابين
‫مكانوش كشفوا أمرنا ولا حاولوا إنهم يقتلونا
‫كشفوكوا إزاي؟
‫طعنّا القائد داوود
‫قائد جيشهم
‫كنا فاكرينه مات لكنه خرج ‫وصرخ في الجنود وطاردونا.
‫اتعالجوا وارتاحوا
‫الحُكم فيكم لازم يجي من سيدنا
‫في إنتظار سيدنا.
‫تلات شباب مؤمنين
‫هربانين من الجيش السلجوقي
‫نأمل قتلهم يا سيدنا
‫أنا أعرف واحد منهم
‫واحد منهم يحيى ابن سعيد المؤذن
‫اللي أنا قتلته هو ومراته في أصفهان.
‫المؤذن!
‫كده أصبح قتلهم ضرورة
‫مين قال؟
‫نقتل شباب مؤمن بدعوتنا!
‫القلعة كهف المظلومين
‫- أهلًا بيهم طبعًا. ‫- أهلًا بمين؟
‫ده ابن المؤذن
‫ يعني داخل القلعة طالب تار.
‫نشوف الأول
‫يمكن الابن غير أبوه
‫ويمكن مؤمن مُخلص
‫وبعدين هما خلاص دخلوا قلعة آلموت
‫يعني دخلوا بيت الإختبار وبقوا تحت إيدينا
‫ يعني يبقوا ضمن شباب المؤمنين عادي؟
‫تحت عنينا
‫خصوصًا يحيى
‫اللي قدر يعمل اللي ‫ماعملوش نظام الملك والسلطان.
‫- أنت بتقول إيه بس يا سيدنا؟ ‫- أثبت
‫أثبت يا ابن سيحون
‫برزك
‫ماتخليش عين يحيى تيجي في عين ابن سيحون.
‫اسمعوني كويس
‫البنت اللي هيتم إختيارها ‫للشاب المختار في حلم الجنة
‫مش عايزة ألمح أي لحظة حزن ‫في أي ركن من أركان عينيها
‫خالص.
‫مش عايزة أشوف إلا الفرحة
‫والابتسامة الرقيقة
‫وجسمها
‫لازم يكون على حسب خيال المختار.
‫يعني قبل ما يتحرك
‫أو حتى ينطق
‫لازم تكون هي اللي على مزاجه.
‫أنتم آخر ذكرى في حياة المختار
‫أحلى ذكرى
‫وأرق ذكرى
‫الذكرى اللي لازم تمحي كل ذكرياته
‫وتخليه مستعد يموت ألف مرة
‫عشان يرجعلها تاني.
‫الحساب عن الحزن اللي في العيون
‫هيكون عسير جدًا.
‫عشان أنتم حلم
‫مش حقيقة.
‫الحزن والخوف والتردد
‫والحيرة والإرتباك
‫هيخلوا المختار يحس إنك مش حلم
‫وإنك مجرد بنت عادية
‫مش حورية
‫وده لو حصل
‫مش هيبقى في توبيخ
‫أو عتاب
‫أو عقاب
‫للبنت اللي هتخلي المختار ‫يصحى من حلم الجنة وهو متضايق
‫إلا القتل.
‫وأنتوا عارفيني مابهددش
‫عايزاكم تفتكروا كيديار
‫اللي خايفة على روحها وعايزة تفضل حورية
‫هي عارفة تمامًا هتعمل إيه
‫عشان ألينار
‫مش هتعيد الكلام ولا النصيحة تاني
‫فاهمين؟
‫اجهزوا كويس
‫الفجر
‫واحدة منكم هيكون عليها الدور في حلم الجنة
‫أنا حاسة إن الكلام عليكي
‫خدي بالك
‫المفروض اعمل ايه؟
‫عيشي يا نورهان
‫أو حاولي إنك تعيشي
‫لولا أنكم مؤمنين زيّنا
‫كنت أول واحد هيقتلكم
‫وبإيدي
‫وبضربة واحدة
‫خيرت عدو السلجوقيين الأول
‫و تاره معاهم كبير
‫هنا مفيش تار بينا وبين بعض
‫خلاص الإيمان هو اللي بيجمعنا
‫يا مرحب بيكوا يا شباب
‫مرحب بيك يا...
‫- جوهر ‫- جوهر
‫مرحب بيك يا جوهر
‫يلّا ركزوا في تدريباتكم ودروسكم الروحية
‫عشان حد فيكم ينول رتبة الفدائي المختار
‫هما لحقوا!
‫لسه في إختبارات كتيرة
‫هو المختار الفدائي ده
‫بيحصلّه ايه؟
‫بيدخل حلم الجنة ويجهز
‫يجهز لإيه بالزبط؟
‫للفداء ويرجع للجنة
‫ربنا يوعدنا ويوعدكم
‫آمين يا رب
‫هو إيه حلم الجنة؟
‫معلوماتنا مش كتير
‫لكن الأكيد
‫أنها أجمل حاجة بتحصل ‫للشاب اللي بيجي هنا
‫بعدها بنودّعه ومش بنشوفه تاني
‫فين الشباب الجداد؟
‫اِجهزوا للسلخ
‫اِحكيلنا عن رحلتك يا عمر
‫يسعدني أوي إني أسمع منك
‫أنت شاعرنا وعالمنا العظيم
‫رحلة العجب يا مولاي السلطان
‫من مدينة لمدينة لحد قلعة ‫آلموت وجيش السلطنة
‫وصلنا لقصركم والأمان
‫أنت روحت قلعة آلموت؟
‫أيوة يا مولاي
‫أيوة إزاي؟
‫أنت مش قلتلي ماقولش
‫بأمارة ماخليتني أنكر قدام ‫قائد الجيش وأعمل عبيط.
حصل
‫أومال بتغير كلامك ليه دلوقتي؟!
‫مين صاحبك ده يا عمر؟
‫ده صهبان البلّان
‫والشرح يطول
‫يطول زي ما تقول
‫عندي وقت
‫جيش السلطان كان داخل معركة
‫وأي معلومة فيها شك
‫كان ممكن روحنا تضيع فيها
‫وأنا وصهبان مش بتوع حروب
‫تعالوا معانا يا عمر أنت ‫وصهبان ورونا فين مكان الصباح
‫وتقوم المعركة ونضيع أنا وصهبان
‫ده غير إن حسن الصباح صاحبي
‫ومابنكرش
‫لكن بنكر إيماني بمنهجه الفاسد
‫لإني ضد أفعاله
‫بس مرءوتي
‫تمنعني أدلي لجيش السلطنة ‫بمعلومات تكون السبب في قتله
‫وأنا كنت لسه في ضيافته ‫وواكل عيشه وملحه
‫مولاي السلطان يعني...
‫أعذر صديقي عمر
‫أصل حسن الصباح
‫أدالنا زجاجة خمر، أنا ما بشربش ‫هو شربها لوحده ومن ساعتها...
‫وهو بيقول كلام غريب، ‫بس هو مش صديقه لا
‫مقدر مرءوتك يا عمر
‫أنا مايهمنيش أعرف ‫حصل إيه في قلعة آلموت
‫انا عاوز أعرف رأيك ‫الشخصي في حسن الصباح
‫حسن الصباح يا مولاي
‫راجل ضيّعه حلمه
‫وقع في غرام نفسه ‫لحد ما وقع في بيرها
‫وانقطع الحبل اللي ما ‫بين نفسه وبين نجاتها.
‫لقى الفكرة اللي تخليه أعظم من ‫حقيقته، والنفس تحب تكون عظيمة
‫بس الفرق كبير بين ‫عظمة النفس المشروعة
‫وعظمة النفس ال...
‫المذمومة
‫عظمة النفس المشروعة
‫هي العظمة الشريفة اللي بتخلي ‫الإنسان يرفض إنه يقوم بالأعمال الدينية
‫علشان يحصل على ‫أغراض الدنيا الفانية
‫طب وإيه عظمة النفس المذمومة؟
‫بتطمع فاللي مش ليها
‫وحسن غرق في ‫عظمة النفس المذمومة
‫طمع في إنه يكون فوق البشر
‫ولقى الفكرة والمنهج ‫اللي وصلوه لده
‫فكان هو الحجة ‫والإيمان والإنسان الخالد
‫فوق قلعة أعلى من الجبل افتكر ‫إنه يقدر يحكم بيها العالم كله
‫وكل فكرة مجنونة ‫بتلاقي أتباع كتير
‫مين يقدر يكسر حسن الصباح ويهزمه؟
‫حسن الصباح مابقاش شخص
‫بقى فكرة
‫هو كشخص
‫ما أظنش حد هيقدر يكسره
‫إلّا نفسه
‫لكن فكرة حسن الصباح
‫اللي يقدر يكسرها ويهزمها
‫فكرة الدولة ‫الدولة العادلة القوية
‫اللي فيها عقل ‫وحرية وعلوم تقدر
‫علوم الأرض وعلوم السما تقدر ‫بسهولة تهزم فكرة حسن الصباح
‫لإن فكرته اللي بيعززها
‫فساد الدول الكبيرة.
‫وقلة العدل فيها
‫عندك حق يا عمر
‫عاوز إيه علشان ‫تعيش عندنا مبسوط؟
‫مكتبة وراتب كبير
‫وجواري جمال
‫وحمام جديد لصاحبي البلّان
‫طلباتك مجابة يا عمر
‫جاهزين للسلخ؟
‫لا مش جاهزين للسلخ
‫يعني إيه سلخ؟!
‫علشان تكون مؤمن ‫من مؤمنين قلعة آلموت
‫يعني واحد من ‫القليلين جدًا في الدنيا
‫الأصفياء المؤمنين الحقيقيين
‫لازم يكون أول دروسكم هو السلخ
‫السلخ من كل معتقد قديم
‫أكيد جايين من بلاد ومعتقدات فاسدة
‫الروح لازم تتسلخ من ‫كل القديم اللي جواها
‫وتعرفوا المعاني الجديدة للإيمان
‫والقلب والدعوة
‫والاستشهاد والفداء
‫والجنة والنار
‫أعظم نار هي نار العصيان
‫وأعظم جنة
‫هي جنة الطاعة
‫واللي قلبه مش مليان ‫بنور وحب وطاعة الإمام
‫قلب مش سليم
‫وأول درس لازم تعرفوه في السلخ
‫إن هنا في مفاهيم جديدة في كل شيء
‫بعد ما المفاهيم المغلوطة خربت العقول
‫الحرام والحلال والشرع والعلم
‫والسنن، كلها بنعرف معناها من سيدنا
‫اللي بيعرفها من ربنا عز وجل
‫وأي علم مشروط بعلم سيدنا.
‫أنا عايز كل واحد فيكم يسكت ويغمض عينيه
‫ويتخيل إنه بيتسلخ من الجهل للعلم
‫الأب والأم والابن والصاحب والزوجة والمعلم
‫معاني قديمة
‫اسلخوها واستبدلوها بمعنى واحد
‫وصايا سيدنا
‫صاحب مفتاح الجنة.
‫من حظ الفدائي الجديد
‫إنه يصدر أمر من سيدنا حسن الصباح إنه يتمتع
‫غمض عينيك واستعد للدخول
‫لأجمل حلم في الوجود.
‫يحيى!
‫وحشتني!
‫يحيى؟
‫إيه غرضه؟
‫سيدنا؟
‫أيوة.
‫قالك اثبت
‫عارف إنه عدوي
‫وعارف إنه صاحب تار ودم
‫مع ذلك بيسمح بوجوده هنا
‫وكمان يختار إنه يتمتع؟ إيه الغرض؟
‫نختبره
‫واختياره مش معناه الرضا.
‫يعني لما اختارك تقتل منصور كان بيكرهك؟
‫كان واثق من نجاتي.
‫يعني بيحبك؟
‫- أكيد. ‫- يعني بيحب الشاب يحيى؟
‫أنا وأنت غير
‫احنا صحابه
‫في بينا عشرة
‫إنما ده شاب لسه داخل القلعة جديد
‫- لازم يعرف نيته ويختبره. ‫- ليه؟
‫هو بيختبره هو ولا بيختبرني أنا؟
‫هو لسه هيختبرك؟
‫مولانا اختبرنا من زمان واخترنا.
‫أمال بيعمل كده ليه؟
‫ليه يا برزك؟
‫مش يمكن الشاب مؤمن حقيقي؟
‫وإيمانه يزيل أي عداوة قديمة؟
‫ويمحي أثر التار من نفسه؟
‫بقيت مختار فعلًا؟
‫كنت فين يا يحيى؟
‫وشوفت إيه؟
‫مش هيرد ولا هيقول
‫لإنه مش مسموح
‫مش شايفين الابتسامة العجيبة اللي على وشه.
‫كأنك مولود من جديد.
‫المختار الفدائي
‫مكانه مش وسط شباب المؤمنين
‫تعال معيَّ.
‫أنتِ مجنونة!
‫يحيى يا ناظ
‫هو يحيى أنا عارفاه أكتر من نفسي.
‫تقومي تودينا كلنا في داهية
‫وتقولي اسمه بصوت شبه مسموع؟
‫وأنا أبصلك وأرتبك وكل حاجة تتلخبط.
‫إلينار اخدت بالها إنه قام ‫مشتت ومش سعيد زي الباقيين.
‫مصيرك إيه دلوقتي؟ مصيرك إيه؟
‫أنا مش فارق معيَّ حاجة دلوقتي
‫أنا أهم حاجة إن أنا شوفت ‫يحيى وهو جنبي هنا في القلعة.
‫أنا لو مت دلوقتي هموت مبسوطة.
‫ماحدش عارف مين اللي هيموت يا نورهان.
‫حورية في حلم الجنة
‫بترتعش
‫ترتبك
‫وبتتلفت حواليها
‫وتخلي الشاب المختار يصحى من حلمه وهو شارد
‫مرتكب ومحتار
‫وأنا قولت إني مش بعيد كلامي مرتين
‫للأسف
‫مش هينفع تبقى حورية
‫ولا ينفع أرميها بره القلعة
‫أو أبيعها
‫عشان عارفة كل حاجة.
‫معذرة يا ناظ
‫أنا كنت بحبك
‫لكن وجبي فوق كل اعتبار.
‫- لا لا لا! ‫- هي ماعملتش حاجة في حلم الجنة صدقيني!
‫أنا اللي ارتبكت في حلم الجنة
‫اقتليني أنا ناظ ملهاش… ‫
‫خلاص.
‫إيه؟
‫هتسامحيني؟
‫دوري على صاحبة جديدة تعيشي ‫معها الرعب اللي شوفتيه دلوقتي
‫عشان ماتفكريش تكرري غلطتك ‫تاني وتكوني سبب في موتها وموتك.
‫ماتخلوش حزنكوا على موتها ‫يبانله أثر في عينيكوا في حلم الجنة.
‫صحبتي لعمر الخيام أفسدت كل شيء.
‫تخيل يا مولاي
‫بعد مارجعت حمامي
‫وابتديت أدعك ضهر الزباين تاني
‫وأقولهم بقى عن فلسفة أَرِسطوطاليس
‫وأكلمهم عن الشعر
‫الزباين كانت بتسيبني وتمشي
‫بتفكر إن أنا اتجننت
‫تقولك يا عيني
‫صهبان اللي كان بيحكيلنا ‫حكايات ممتعة عن الجن والجواري
‫بقى بيقول كلام مجانين.
‫وأنا اتعلمت منك البساطة يا صهبان
‫أنت علمتني أكتر من كل اللي ‫اتعلمته في عمري اللي فاتت.
‫صداقة عجيبة
‫مكُنتش أتوقع إنها تستمر ‫بعد رجوعك لاصفهان يا عمر.
‫- ليه؟ ‫- يعني
‫قزلت جايز خوفك بعد ماتقتل نظام الملك
‫وغياب محبوبتك جيهان
‫واتهام العلماء ليك بالكفر
‫همّا اللي خلقوا النوع ده من الصداقة
‫لكن بعد ماترجع لاصفهان تاني
‫الظروف تكون أحسن
‫البلان يرجع بلان
‫والشاعر العالم شاعر وعالم.
‫الشاعر والعالم
‫محتاجين البلان
‫صهبان خلى الحياة أخف
‫مش مكشرة تستحملها.
‫وعمر والله
‫مش عشان هو قاعد
‫يعني خلى حياتي أسوأ
‫أه يا مولاي، خلى دايمًا الحزن راكبني
‫يعني تقدر تقول كده يعني أن هو أفسد حياتي.
‫وصهبان حتى لو بيبان عامي غشيم قليل العقل
‫بس هو روح صافية
‫زي الورد اللي طالع من الطين.
‫جميل.
‫معلوماتي إنك دقيق في خيالك
‫وحساباتك يا عمر.
‫يعني إلى حد ما
‫بس مالنا دلوقتي ومال الحساب؟
‫محتاج تصور دقيق مرسوم بوضوح لقلعة آلموت
‫أبوابها وعددهم، طوابقها، دهاليزها
‫ممراتها
‫كل تفصيلة
‫كأني جوه القلعة وبتمشى.
‫الشاب بعد مافاق من حلم الجنة ‫وجهزناه لأداء المهمة فجأة تراجع
‫وقال مش عايز أموت ومش عايز أدخل الجنة
‫عايز أعيش في الدنيا، أعيش في جهنم
‫لكن ماموتش.
‫- هو قال كده؟ ‫- جبان!
‫والعيب على اللي اختاره وقبل بدخوله.
‫الاختيار بيكون دقيق يا زيد
‫لكن دايمًا في استثناءات
‫بلا استثناءات بلا أعذار واهية
‫الشاب ده لو خرج بره ‫القلعة هيهد الفكرة كلها
‫- دي مصيبة وكارثة. ‫- احفظ لسانك يا زيد.
‫الزموا الصمت!
‫وارد إن ده يحصل
‫أنا عارف إنه شيء معيب وغلط
‫لكنه حصل.
‫المهم إزاي هنعالج بيه المشكلة.
‫قتل الشاب
‫ورميه من فوق القلعة وفورًا.
‫خلي ده يبقى آخر الحلول يا زيد.
‫هو قالك أعيش إن شاء الله في جهنم؟
‫أيوة.
‫يبقى خليه يقابل مولانا حسن الصباح.
‫شاب فدائي مؤمن في قلعة آلموت
‫بيرفض الفدا وبيقول إن ‫الدنيا عنده أغلى من الجنة؟
‫يا سيدنا
‫أنا ضعيف وقلبي بيرتجف
‫يعني أنا خايف
‫- خايف من الموت. ‫- اهدأ.
‫أنا مابحبش اللي بيرتعش.
‫أنا ممكن أعمل أي شيء
‫ممكن أكون خادم في القلعة ‫أنضف المطابخ أو حتى بيت الراحة
‫أنا ممكن أعمل أدنى الأعمال.
‫وليه ماتعملش أشرف الأعمال؟
‫عشان أشرف الأعمال الموت
‫وأنا مش عايز.
‫الاستشهاد مش الموت.
‫مش هقدر.
‫بترفض تدخل الجنة؟
‫برفض أموت.
‫يبقى تدخل النار.
‫النار؟
‫ما هو يا جنة يا نار.
‫أرجوك يا سيدنا أرجوك
‫أنت رفضت دخول الجنة
‫ودلوقتي بترفض دخول النار
‫أعمل معاك إيه؟
‫سبني أعيش.
‫صعب
‫لكن ممكن ترمي نفسك ‫من فوق سطح قلعة آلموت
‫قدام كل المؤمنين وبكامل إرادتك
‫تكفيرًا عن ذنب العصيان.
‫يا سيدنا ده…
‫أنا شاب مسكين ووحيد أبويا وأمي
‫ومدلل وجيت هنا عشان
‫قالوا إن هنا في حياة مختلفة
‫وإني ممكن أشوف هنا أي حاجة
‫- أي حد بيتمنى يشوفها وهو عايش. ‫- ده صحيح.
‫بس أنت خوفت.
‫خوفت من الموت.
‫هتطلع فوق سطح قلعة آلموت
‫على يمينك هيكون برزك أميد ‫مستنيك عشان يوصلك لجهنم
‫وعلى شمالك زيد بن سيحون ‫عشان لو هربت من برزك
‫واحتمال
‫احتمال بعد ما جسمك يرتطم بالأرض وتموت
‫أدعي ربنا عشان يسامحك.
‫طب خلاص هقتل وأدخل الجنة
‫أنا تراجعت عن خوفي.
‫فات أوان الجنة يا فتى.
‫الجنة مابيدخلهاش كدابين
‫طب أرمي نفسي
‫أنت حر
‫حسن الصباح مش هيجبر شاب زيك على شيء.
‫هرمي نفسي يا سيدنا، هرمي نفسي.
‫أنت حر.
‫بس دي حاجة محتاجة حد قاعد في القلعة وقت
‫وأنا ماقعدتش هناك كتير يعني
‫خلاص خد وقتك وأفتكر براحتك معاك يومين.
‫يا رب أفتكر
‫مولانا السلطان إنسان ودود وطيب
‫طبيعي إنه يكرمك ويعاملك بلطف
‫إنه عارف قيمتك كويس
‫لكن قيمة الدولة فوق كل اعتبار يا عمر
‫إيه اللي ناقصك عشان تأدي دورك لاصفهان؟
‫هرجعلك تاني بعد يومين تكون الخريطة جاهزة.
‫يبدو إن وقعتك سودا يا عمر.
‫الهروب دلوقتي صعب.
‫هروب؟
‫أنا هروح
‫هروح البيت، يلزمك شيء؟
‫أدعيلي.
‫الله يرحمك.
‫إزاي حال زين بن سيحون؟
‫لا ينام.
‫مسكين.
‫أنا عايز أشوف الشاب اللي اسمه يحيى.!
‫معقولة هتسمحله يقابلك؟
‫ده شاب مختلف
‫محتاج أشوفه بعيني.
‫- حاضر. ‫- اللي يدخل لحد عندي برجليه يا برزك
‫محتاج احترام ومعاملة تليق.
‫أنت في حضرة سيدنا صاحب مفتاح الجنة.
‫ده حلم كبير قوي وبيتحقق.
‫اسم الشاب المؤمن إيه
‫- يحيى. ‫- جميل.
‫برزك
‫روح خلي حبيبنا زيد بن سيحون ييجي دلوقتي.
‫أما حكولي عنك انبسط
‫وقولت شاب جريء وشجاع
‫دخل القلعة وبقى وسطنا
‫أنت قدرت تعمل اللي ماقدرش ‫يعمله كبار الأعداء يا يحيى
‫يحيى
‫اسم جميل
‫ولايق عليك كشهيد
‫أنا ماسمحتش لأي شاب ‫إنه يكون فدائي أو مختار
‫بالسرعة اللي سمحت بيها ليك.
‫وأنا ممتن جدًا لهذا الشرف.
‫أمرك يا سيدنا.